钦定古今图书集成/理学汇编/字学典/第160卷 > 明高濂遵生八笺 > 《水注》
## 钦定古今图书集成/理学汇编/字学典/第160卷 > 明高濂遵生八笺 > 《水注》

有玉为元壶、方壶者，其花纹甚工。又见吴中陆子冈
制白玉辟邪，中空贮水，上嵌青绿石片，法古旧，形，滑
熟可爱。有玉蟾蜍，注拟《宝晋斋》旧式者。古铜有青绿
天鸡壶，有金银片嵌天禄，妙甚。有半身鸬鹚杓，有鏒
金雁壶，其类生无二，以两足立地，口中出水。有江铸
眠牛，以牧童骑跨作注管磁有官哥方元水壶，有立
瓜、卧瓜壶，有双桃注，有双莲房注，有笔格内贮水两
用者。有牧童卧牛者，有方者。定窑之注，奇甚。有枝叶
缠绕瓜壶，有蒂叶茄壶，有驼壶。又可格笔。有蟾注，有
青东磁。天鸡壶，底有一窾者。宣窑五彩桃注，“石榴”注，
双瓜注，彩色类生。有“双鸳”注，有鹅注。工致精极，俱可
入格。